Dame i gospodo narodni poslanici, pre nego što zaključite i kažete da svi mogu da idu svojim kućama i da obavljaju neke druge poslove, morali biste, u skladu sa Poslovnikom, da date priliku narodnim poslanicima za ostvarenje njihovih prava. To je pravo na poslaničko pitanje, u skladu sa članom 194. i 195. Poslovnika o radu Narodne skupštine Republike Srbije. Molim vas da to pravo narodnim poslanicima ne uskraćujete.
Podsećam narodnog poslanika... u stvari, dala sam vam reč, a zaključila sam sednicu. Podsećam ga da postoji član 194, ne možete više dobiti reč, sednica je već zaključena. Samo da vam kažem da se poslaničko pitanje može zaključiti... (Poslanik Vučić, sa mesta: Molim vas, nemojte da zaključujete sednicu, imate član 195. koji određuje...) ... dozvolite mi da završim da vam objasnim. (Poslanik Vučić, sa mesta: Piše da može pismeno, ali to je moj izbor, pa vas molim da mi date parvo na reč.) Podsećam vas da poslanička pitanja možete uputiti i u pisanom obliku, posebno što ovde nemamo predstavnika Vlade. Može između dve sednice. Posebno što nije predlagač predvideo u dnevnom redu postavljanje poslaničkih pitanja. Ja se izvinjavam, sednica je zaključena. Prijatno. Dame i gospodo narodni poslanici, pre nego što odete samo da vam obavestim da će Treća sednica Drugog redovnog zasedanja Narodne skupštine Republike Srbije u 2002. godini biti sazvana za 20. decembar 2001. godine, sa početkom u 10,00 časova.